1. ------IND- 2018 0211 LV- SK- ------ 20180524 --- --- PROJET

# *NÁVRH*

**KABINET MINISTROV LOTYŠSKEJ REPUBLIKY**

[deň]. [mesiac] 2018 Nariadenie č.

Riga (zápisnica č. § [doplní sa])

**Postup na ukončenie stavu odpadu gumových materiálov získaných z pneumatík po skončení životnosti**

Vydané v súlade s   
článkom 6 ods. 11  
zákona o odpadovom hospodárstve

1. V nariadení sa stanovuje postup na ukončenie stavu odpadu gumových materiálov získaných z pneumatík po skončení životnosti.
2. V zmysle tohto nariadenia sa za druhotné suroviny považujú gumové materiály získané z pneumatík po skončení životnosti prostredníctvom ich roztrhania, rozdrvenia, rozkúskovania, rozrezania alebo granulovania, ak sú tieto materiály po spracovaní pneumatík určené na predaj na trhu na ďalšie použitie, so spojivami alebo bez nich, a spĺňajú všetky kritériá uvedené v prílohe 1 k tomuto nariadeniu.
3. Z pneumatík po skončení životnosti sa môžu získavať tieto druhotné suroviny:
   1. gumový prášok: gumový materiál získaný z rozdrvenia pneumatík po skončení životnosti na čiastočky s veľkosťou do 0,8 mm;
   2. gumový granulát: gumový materiál získaný z granulovania pneumatík po skončení životnosti na čiastočky s veľkosťou 0,9 – 20 mm;
   3. gumový mulč: gumový materiál získaný z rozdrobenia, rozdrvenia alebo rozkúskovania pneumatík po skončení životnosti na čiastočky nepravidelného tvaru s veľkosťou 10 – 50 mm; povolená je prímes textílií;
   4. gumová drvina: gumový materiál získaný z rozdrobenia, rozdrvenia alebo rozkúskovania pneumatík po skončení životnosti na čiastočky nepravidelného tvaru s veľkosťou prevažne 50 až 300 mm; povolená je prímes kovových drôtov a textílií;
   5. gumové odrezky: gumový materiál získaný z rozdrobenia, rozdrvenia alebo rozkúskovania pneumatík po skončení životnosti na čiastočky nepravidelného tvaru s veľkosťou prevažne 300 až 500 mm; povolená je prímes kovových drôtov a textílií.
4. Gumové materiály sa nebudú považovať za druhotné suroviny a musia sa považovať za odpad, ak sa používajú na nasledujúce účely:
   1. spaľovanie, s energetickým zhodnocovaním alebo bez energetického zhodnocovania;
   2. pyrolýza, plazmolýza, splyňovanie a podobné technologické procesy, pri ktorých sa menia fyzikálne alebo chemické vlastnosti gumových materiálov;
   3. skládkovanie alebo skladovanie na obdobie dlhšie ako 1 rok.
5. Spracovateľ pneumatík po skončení životnosti musí zabezpečiť nasledujúce povinnosti:
   1. v prípade každej výrobnej dávky druhotných surovín sa vyplní vyhlásenie, ktorým sa preukazuje, že druhotné suroviny spĺňajú kritériá stavu konca odpadu stanovené v prílohe 1 k tomuto nariadeniu a tiež podľa prílohy 2 (ďalej len „vyhlásenie o súlade“);
   2. evidencia recyklovateľných pneumatík po skončení životnosti sa vykonáva v súlade s platnými pravidlami a predpismi na úradných formulároch environmentálnej štatistiky;
   3. počas prepravy sa ku každej výrobnej dávke druhotných surovín priloží tlačená kópia vyhlásenia o súlade, pričom Environmentálny úrad Lotyšskej republiky môže od spracovateľa pneumatík po skončení životnosti požadovať, aby predložil originál vyhlásenia o súlade.
6. Spracovateľ pneumatík po skončení životnosti musí uchovávať vyhlásenie o súlade počas obdobia 5 rokov po dátume jeho vystavenia a predložiť ho na požiadanie príslušných orgánov zodpovedných za nakladanie s odpadom do 10 pracovných dní.
7. Vyhlásenie o súlade bude vypracované elektronicky v súlade s pravidlami a predpismi o elektronických dokumentoch.
8. Spracovateľ pneumatík po skončení životnosti musí ku každej výrobnej dávke druhotných surovín pripojiť technickú špecifikáciu výrobku.
9. Osoba zodpovedná za dovoz druhotných surovín do Lotyšska musí zabezpečiť, aby spracovateľ pneumatík po skončení životnosti pripojil ku každej výrobnej dávke druhotných surovín vyhlásenie s informáciami o fyzikálnych a chemických vlastnostiach zásielky a údajmi o spracovateľovi pneumatík po skončení životnosti.
10. Osoba zodpovedná za dovoz druhotných surovín do Lotyšska musí uchovávať vyhlásenie uvedené v odseku 9 tohto nariadenia počas obdobia 5 rokov po dátume jeho vystavenia a musí ho predložiť na požiadanie príslušných orgánov zodpovedných za nakladanie s odpadom do 10 pracovných dní.
11. Spracovateľ pneumatík po skončení životnosti musí zaviesť systém riadenia kvality na zaistenie vysledovateľnosti spracovania odpadových pneumatík. Spracovateľ pneumatík po skončení životnosti musí dodržiavať požiadavky nákupcu druhotných surovín, čo sa týka kvality a fyzikálnych a chemických vlastností druhotných surovín.
12. Systém riadenia kvality musí zahŕňať podrobný opis spracovania pneumatík po skončení životnosti, a to takto:
    1. opis sledovania kvality spracovania pneumatík po skončení životnosti v súlade s prílohou 1 k tomuto nariadeniu;
    2. použité metódy odberu vzoriek, fyzikálne a chemické testy vzoriek, označenie druhotných surovín, opis procesov balenia a skladovania;
    3. kritériá týkajúce sa súladu a odmietnutia pneumatík po skončení životnosti, typy kontrolných opatrení na posúdenie súladu pneumatík po skončení životnosti a spôsoby dokumentovania výsledkov kontrolných opatrení;
    4. opis celého cyklu spracovania pneumatík po skončení životnosti vrátane následného nakladania s výsledným odpadom a jeho skladovania a informácie o potenciálnom predaji druhotných surovín;
    5. kritériá súladu s kvalitou druhotných surovín a kritériá vlastnej kontroly podľa prílohy 1 k tomuto nariadeniu;
    6. zoznam pracovníkov spracovateľa odpadových pneumatík, ktorí zodpovedajú za každú fázu spracovania pneumatík po skončení životnosti;
    7. potenciálny objem spracovania pneumatík po skončení životnosti.
13. Spracovateľ pneumatík po skončení životnosti musí uchovávať informácie týkajúce sa spracovania pneumatík po skončení životnosti, ktoré sú uvedené v odseku 12 tohto nariadenia, počas obdobia 5 rokov po prijatí príslušnej výrobnej dávky druhotných surovín.
14. Spracovateľ pneumatík po skončení životnosti musí vykonávať revíziu systému riadenia kvality, a to každý rok a tiež v prípade významných zmien v technologických procesoch druhotných surovín alebo pri zmene fyzikálnych alebo chemických vlastností druhotných surovín.
15. Na základe písomnej žiadosti príslušných orgánov zodpovedných za nakladanie s odpadom musí spracovateľ pneumatík po skončení životnosti alebo osoba zodpovedná za dovoz druhotných surovín do Lotyšska poskytnúť prístup do všetkých oblastí, priestorov a k všetkým dokumentom, ktoré súvisia so spracovaním a skladovaním pneumatík po skončení životnosti, na posúdenie ich súladu s požiadavkami stanovenými v tomto nariadení.
16. Spracovateľ pneumatík po skončení životnosti musí informovať nákupcu druhotných surovín, že pneumatiky po skončení životnosti sa spracovávajú v súlade so systémom riadenia kvality.
17. Ak sa po dovezení gumových materiálov získaných z pneumatík po skončení životnosti z iných krajín príslušné orgány krajiny odoslania a cieľovej krajiny nedokážu dohodnúť na zaradení gumového materiálu, bude sa uplatňovať článok 28 ods. 1 nariadenia Európskeho parlamentu a Rady (ES) č. 1013/2006 zo 14. júna 2006 o preprave odpadu.

Príloha 1  
k nariadeniu   
kabinetu č. .....  
z [deň]. [mesiac] 2018

**Kritériá stavu konca odpadu pre gumové materiály získané z pneumatík po skončení životnosti**

|  |  |
| --- | --- |
| Kritéria stavu konca odpadu | Kritériá vlastnej kontroly |
| 1. Požiadavky kvality pre gumové materiály získané z pneumatík po skončení životnosti prostredníctvom mechanického spracovania:    1. nemajú nebezpečné vlastnosti uvedené v nariadení Komisie (EÚ) č. 1357/2014 z 18. decembra 2014, ktorým sa nahrádza príloha III k smernici Európskeho parlamentu a Rady 2008/98/ES o odpade a o zrušení určitých smerníc, a neprekračujú koncentračné limity uvedené v prílohe IV k nariadeniu (ES) č. 850/2004 Európskeho parlamentu a Rady z 29. apríla 2004 o perzistentných organických znečisťujúcich látkach, ktorým sa mení a dopĺňa smernica 79/117/EHS;    2. spĺňajú obmedzenia článku 50 prílohy XVII k nariadeniu Európskeho parlamentu a Rady (ES) č. 1907/2006 z 18. decembra 2006 o registrácii, hodnotení, autorizácii a obmedzovaní chemických látok (REACH) a o zriadení Európskej chemickej agentúry, o zmene a doplnení smernice 1999/45/ES a o zrušení nariadenia Rady (EHS) č. 793/93 a nariadenia Komisie (ES) č. 1488/94, smernice Rady 76/769/EHS a smerníc Komisie 91/155/EHS, 93/67/EHS, 93/105/ES a 2000/21/ES;    3. neobsahujú zreteľné množstvo oleja a mazív;    4. separácia a kvantitatívna analýza sa vykonávajú v súlade s typom/veľkosťou. | Kvalita gumových materiálov sa bude posudzovať na základe:   * vizuálnej kontroly, * fyzikálnych a chemických vlastností: prostredníctvom protokolov o laboratórnych skúškach vrátane vlastností obsiahnutých v technických špecifikáciách nákupcu druhotných surovín. Na žiadosť nákupcu druhotných surovín sa môžu vykonať ďalšie laboratórne skúšky v súlade s dodatočnými špecifikáciami nákupcu druhotných surovín.   V prípade každého typu druhotnej suroviny získanej z pneumatík po skončení životnosti sa musí vykonať testovanie reprezentatívnych vzoriek.  Reprezentatívne vzorky sa získavajú v súlade s postupom odberu vzoriek, ktorý je obsiahnutý a podrobne opísaný v rámci systému riadenia kvality (používané metódy odberu vzoriek, frekvencia odberu vzoriek, veľkosť, typy a čísla vzoriek, štatistická analýza atď.).  Fyzikálne a chemické vlastnosti sa musia testovať v laboratóriu.  Kritériá súladu druhotných surovín uvedené v odseku 1 prílohy musia byť zavedené a opísané v rámci používaného systému riadenia kvality. |
| 1. Požiadavky na recykláciu odpadu na druhotné suroviny:    1. môžu sa použiť len také pneumatiky po skončení životnosti, ktoré zodpovedajú príslušnému zaradeniu odpadu a vlastnostiam nebezpečného odpadu, ako sa stanovuje v pravidlách a predpisoch;    2. nesmú sa používať pneumatiky po skončení životnosti, ktoré sú kontaminované nebezpečnými látkami alebo nebezpečným odpadom. | Kvalita gumových materiálov sa bude posudzovať na základe vizuálnej kontroly.  Množstvo prijatých a spracovaných pneumatík po skončení životnosti sa musí zaznamenať v súlade s platnými pravidlami a predpismi na úradných formulároch environmentálnej štatistiky. |
| 1. Pneumatiky po skončení životnosti sa budú spracovávať takto:   3.1. musia sa odstrániť cudzie predmety ako kamene, kúsky kovu a nečistoty;  3.2. použité metódy a procesy nesmú mať škodlivý vplyv na životné prostredie;  3.3. musia sa dodržiavať pravidlá a predpisy, ktoré upravujú nakladanie s odpadom. | Pneumatiky sa musia očistiť mechanicky alebo manuálne. |

Príloha 2  
k nariadeniu   
kabinetu č. ....  
z [deň]. [mesiac] 2018

**Vyhlásenie potvrdzujúce, že druhotné suroviny spĺňajú kritériá stavu konca odpadu**

|  |  |
| --- | --- |
| 1. | Údaje o spracovateľovi pneumatík po skončení životnosti: |
| Meno právnickej osoby:  Registračné č.: |
| Súčasná adresa: |
| Sídlo: |
| Kontaktné informácie: |
| Telefón: |
| E-mail: |
| 2. | Technické požiadavky stanovené v technickej špecifikácii nákupcu druhotných surovín vrátane zloženia, veľkosti, prímesí, fyzikálnych a chemických vlastností atď. (uveďte technické požiadavky):  Druhotné suroviny získané z pneumatík po skončení životnosti spĺňajú požiadavky stanovené v technických špecifikáciách. |
| 3. | Veľkosť zásielky v kg: |
| 4. | Druhotné suroviny získané z pneumatík po skončení životnosti spĺňajú kritériá stavu konca odpadu.\* |
| 5. | Spracovateľ pneumatík po skončení životnosti pracuje v súlade so systémom riadenia kvality. |
| 6. | Druhotné suroviny obsiahnuté v zásielke sú určené len na priame použitie (uveďte plánované použitie): \_\_\_\_\_\_\_\_\_\_\_\_\_\_\_\_\_\_ |
| 7. | Vyhlásenie spracovateľa pneumatík po skončení životnosti:  Týmto potvrdzujem, že informácie v tomto vyhlásení sú úplné a správne. |
| 8. | Ďalšie informácie: |
| 9. | Zástupca hospodárskeho subjektu   * Celé meno:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ * Pozícia, podpis:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| Dátum: |
| Podpis: |

*\* Kritériá sú stanovené v prílohe 1 k nariadeniu kabinetu č. \_\_\_\_ z [deň]. [mesiac] 2018 o postupe na ukončenie stavu odpadu gumových materiálov získaných z pneumatík po skončení životnosti a sú súčasťou systému riadenia kvality spracovateľa, čo sa týka pneumatík po skončení životnosti.*